Държавен вестник, бр. 29, 2011 г., стр. 75

БРОЙ  29	
Д Ъ Р Ж А В Е Н  В Е С Т Н И К 	
СТР.  75  
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
МЕМОРАНДУМ ЗА 
РАЗБИРАТЕЛСТВО
за изпълнението на „Програма за енергийна 
ефективност и зелена икономика“ в Репуб­
лика България между Министерството на 
икономиката, енергетиката и туризма на 
Република България и Европейската банка 
за възстановяване и развитие
(Одобрен с Решение № 107 от 24 февруари 
2011 г. на Министерския съвет. В сила от 2 
март 2011 г.)
Този Меморандум за разбирателство („МР“) 
се сключва между Министерството на икономи-
ката, енергетиката и туризма („Министерство-
то“) и Европейската банка за възстановяване 
и развитие („ЕБВР“ или „Банката“), всяка от 
тях наричана по-долу „Страната“ и заедно на-
ричани „Страните“;
Предвид необходимостта от повишаване на 
енергийната ефективност, енергийната сигур-
ност, насърчаване използването на възобновя-
еми енергийни източници, както и от нама-
ляване на въглеродните емисии, генерирани 
от икономиката, определени като национални 
приоритети за България, и фактът, че Страте-
гията на ЕБВР за България има за приоритет 
насърчаването на инвестиции в областта на 
енергийната ефективност и във възобновяема 
енергия с оглед на високото равнище на енер-
гоемкост на страната и предвижда увеличаване 
подкрепата на Банката за устойчиво енергийно 
финансиране и техническа помощ;
С оглед  общия интерес на правителството 
на Република България и на Банката по повод 
развитие на устойчива енергия в България, както 
е посочено в Меморандума за разбирателство 
за устойчива енергия, сключен между Страните 
на 17 март 2009 г.;
Отбелязвайки одобрената на 26 септември 
2007 г. от Европейската комисия Оперативна 
програма (съгласно определението в чл. 2 на 
Регламент 1083/2006 на Комисията от 11 юли 
2006 г. за определяне на общите разпоредби 
на Европейския фонд за регионално развитие, 
Европейския социален фонд и Кохезионния 
фонд и отмяна на Регламент № 1260/1999 
(ЕО), озаглавена „Развитие на конкурен-
тоспособността на българската икономика“ 
2007 – 2013 („ОП „Конкурентоспособност“), 
в рамките на която приблизително 200 мили-
она евро от Европейския фонд за регионално 
развитие и национално съфинансиране са 
предназначени за подкрепа на повишаването 
на ефективността и производителността на 
малките и средните предприятия („МСП“) в 
икономиката чрез насърчаване на инвести-
циите на български предприятия в енергийна 
ефективност и възобновяема енергия (Средства 
по ОП „Конкурентоспособност“);
Отчитайки опита на Банката в предос-
тавянето на кредитни линии за енергийна 
ефективност в България, при които средства 
за безвъзмездна помощ от международния 
фонд, създаден с цел подпомагане безопасното 
извеждане от експлоатация на блокове 1 – 4 
на АЕЦ „Козлодуй“, са допълнени и съчетани 
от Банката с кредитни линии, предоставени 
на търговски банки, давайки възможност за 
осъществяването на програма за финансира-
не на малки по размер проекти за устойчива 
енергия предимно от МСП и домакинствата; и
Предвид намерението на Министерството 
да разработи и имплементира програма, която 
да подкрепя повишаването на ефективността и 
производителността на сектора на МСП чрез 
насърчаване на инвестиции на български пред-
приятия в енергийна ефективност и възобно-
вяема енергия („Програмата“), следвайки 
вече установения от ЕБВР модел в България 
по отношение на малки проекти за устойчива 
енергия за МСП;
Министерството се обърна към ЕБВР с 
молба за оказване на подкрепа и предоставяне 
на ноу-хау за проектирането, имплементацията 
и мониторинга на Програмата, отговорност за 
осъществяването на която ще има Министер-
ството; и
ЕБВР изрази интереса си да съфинансира 
изпълнението на Програмата и да предостави 
своя опит в осъществяването на подобни про-
грами на Министерството и/или други субекти, 
определени от него, както и да окаже подкрепа 
за изграждането на административния капаци-
тет, необходим за успешното разработване и 
осъществяване на Програмата.
В резултат на това Страните постигнаха 
разбирателство за следното:
I. Общо описание на Програмата
1. В съответствие с ОП „Конкурентоспособ­
ност“ целта на Програмата е да насърчава и 
подпомага развитието на сектора на МСП. В 
частност Програмата има за цел:
 – да подобри ефективността и произво-
дителността на технологиите, използвани от 
предприятията, и така да доведе до по-благо-
приятни екологични резултати; и
 – да намали енергоемкостта и неблагоприят-
ното екологично въздействие чрез насърчаване 
на инвестициите, полезни за околната среда, 
за намаляване на отпадъците, за енергоспестя-
ващи производствени технологии и използване 
на възобновяеми енергийни източници,  доп-
ринасяйки за устойчиво екологично развитие.
2. Програмата ще се фокусира върху насър-
чаването на прехода към „зелена икономика“ и 
ще бъде структурирана като инструмент, който 
се състои от (i) заемен компонент, (ii) схема 
за безвъзмездна финансова помощ и (iii) тех-